Държавен вестник, бр. 13, 2026 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  13
информация – например схеми на машини или технологични процеси. 
5.1.1. Основно оборудване – работно място на всеки обучаван (работна маса и стол), 
работно място на обучаващия (работна маса и стол), интерактивна учебна дъска, шкафове, гладка 
свободна стена за окачване на табла, компютър, мултимедийна техника, дъска за писане, други 
средства за обучение и дидактически материали. Компютърният кабинет трябва да включва по 
един персонален компютър на всеки обучаван с необходимия хардуер и софтуер, свързан в мрежа, 
принтер, плотер, скенер и достъп до интернет. 
5.1.2. Учебни пособия – демонстрационни макети и модели, реални образци, 
онагледяващи табла, програмни продукти. 
В кабинета трябва да има нагледни материали (табла, хербарии, схеми на отделните части 
на растенията, схеми на култивационни съоръжения, умалени макети на оранжерийно 
оборудване, модели, разрези на машини, схеми на силови агрегати, макети на прикачен инвентар), 
както и примерни работни планове, формуляри и документация, използвана в практиката. 
Средата трябва да е сигурна, поддържана в техническа изправност и да отговаря на изискванията 
за здравословни и безопасни условия на труд. Всички електронни устройства и помощни средства 
следва да бъдат използвани при спазване на правилата за работа в образователна и професионална 
среда. Кабинетът осигурява изграждането на ключови професионални знания и умения, като 
съчетава теоретична подготовка със симулационни и дигитални инструменти, които подготвят 
обучаваните за реална работа. 
 
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение при възможност се провежда в реална работна среда – оранжерия, 
учебна ферма, учебна работилница, машинно-тракторен парк, учебна животновъдна ферма, 
разсадник, учебно-опитно поле или в частни или кооперативни животновъдни и земеделски 
стопанства, с които училището има сключени договори. 
За обезпечаване на обучението по практика обучаващата институция трябва да разполага 
със: 
– специализирани кабинети за работа с програмни продукти и хардуер за контрол на 
микроклимата в помещенията за животни и в култивационните съоръжения – влажност, 
температура, светлинен режим, вентилация; 
– технологично оборудване, малогабаритна техника, инструменти. 
5.2.1. Учебна работилница 
В учебни работилници се провежда обучението по практика на професията. Те се 
оборудват с необходимите основни машини, прикачен инвентар, ръчен и помощен инвентар, 
складови съоръжения и уреди за технически и агротехнически измервания, както и със съответни 
помагала, съобразно усвояваната професия. Учебните работилници трябва да осигуряват работни 
места за всички обучавани и едно работно място за обучаващия. За работно място се счита 
площта, върху която се намират машини, съоръжения и инвентар, необходими за работа. При 
разполагането на работните места са спазени изискванията за осветеност, необходим работен 
фронт и функционална близост с необходимите суровини и материали. 
5.2.2 Учебна ферма 
Основното предназначение на учебната ферма е формирането на практически умения в 
реална работна среда по професията „Фермер“". Планирането, разположението и оборудването 
на учебната ферма е съобразено с капацитета на училището и вида на отглежданите култури, 
животни и обслужваща селскостопанска техника. Учебната ферма трябва да разполага с открити 
и закрити производствени площи, помещения за манипулация, семечистачни бази и др.